**Ministru kabineta noteikumu projekta “Atkritumu un to pārvadājumu uzskaites kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Nav attiecināms.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atkritumu apsaimniekošanas likuma (turpmāk - AAL) 17. panta piektā, sestā, devītā un desmitā daļa, 17.1 panta otrā daļas 1., 2., 3. un 4. punkts, 23. panta piektās daļas 1., 2., 3.un 4. punkts, un 42. panta 11.un 12. daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumu projekts “Atkritumu un to pārvadājumu uzskaites kārtība” (turpmāk ‑ Noteikumu projekts) izstrādāts, lai mazinātu normatīvo aktu skaitu, konsolidējot un aktualizējot spēkā esošo regulējumu, ko noteic Ministru kabineta 2014. gada 15. aprīļa noteikumi Nr. 199 “Būvniecībā radušos atkritumu un to pārvadājumu uzskaites kārtība” (turpmāk – MK noteikumi Nr. 199) un Ministru kabineta 2018. gada 7. augusta noteikumiem Nr. 494 “Atkritumu pārvadājumu uzskaites kārtība” (turpmāk – MK noteikumi Nr. 494).Saskaņā ar Anotācijas I sadaļas 1. punktā minētajiem Atkritumu apsaimniekošanas likuma nosacījumiem VARAM jānodrošina atkritumu pārvadājumu valsts uzskaites sistēmas darbība, lai atkritumu apsaimniekošanas komersanti reģistrētu sistēmā visu veidu (sadzīves, ražošanas, būvniecības un bīstamo) atkritumu pārvadājumus. Ievērojot, ka hronoloģiski pirmais deleģējums izveidot pārvadājumu uzskaites sistēmu bija tikai būvniecības atkritumiem (grozījumi AAL, kas stājušies spēkā 2014. gada 1. janvārī), tad sākotnēji 2014. gadā tika izveidota Būvniecībā radušos atkritumu pārvadājumu valsts uzskaites sistēma (turpmāk – BRAPUS). BRAPUS darbību regulē MK noteikumi Nr. 199.Savukārt 2018. gada 1. janvārī stājās spēkā AAL grozījumi par deleģējumu VARAM nodrošināt sadzīves, ražošanas un bīstamo atkritumu pārvadājumu uzskaiti, tādēļ tika izstrādāti MK noteikumi Nr. 494 un Atkritumu pārvadājumu valsts uzskaites sistēma (turpmāk – APUS).2019. gadā pēc VARAM iniciatīvas tika uzsākts darbs, lai abas minētās sistēmas apvienotu, tādējādi izveidojot Apvienoto atkritumu pārvadājumu uzskaites sistēmu (turpmāk – Sistēma) un mazinot administratīvo slogu atkritumu apsaimniekošanas komersantiem. Papildus minētajam plānots, ka atkritumu pārvadājumu uzskaites sistēmu apvienošanas rezultātā uzlabosies atkritumu pārvadājumu kontrole, atkritumu apsaimniekošanas komersantiem tiks atvieglota atkritumu pārvadājumu reģistrācija, jo daļai komersantu divu sistēmu vietā būs jālieto viena, ka arī tiks izveidota apvienotās sistēmas sasaiste ar Valsts vides dienesta (turpmāk – VVD) informācijas sistēmām. Plānots, ka apvienotā atkritumu pārvadājumu valsts uzskaites sistēma uzsāks darbu ekspluatācijas vidē un būs pieejama atkritumu apsaimniekošanas komersantiem 2019. gada 1. oktobrī. Apvienotās Sistēmas uzturētājs kā līdz šim būs valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs”, ar kuru sistēmas lietotāji un atkritumu apsaimniekošanas komersanti slēgs līgumus par sistēmas izmantošanu.Lai regulētu Sistēmas lietošanas nosacījumus, VARAM ir izstrādājis Noteikumu projektu, kas noteic prasības attiecībā uz apvienotās atkritumu pārvadājumu uzskaites sistēmas darbību. Ar Noteikumu projekta spēkā stāšanās dienu spēku zaudēs MK noteikumi Nr. 199 un MK noteikumi Nr. 494.Ar Noteikumu projektu noteic arī maksu par Sistēmas lietošanu un maksāšanas kārtība par tajā saņemtajiem pakalpojumiem. Maksa par Sistēmas lietošanu ir 690,00 euro un pievienotās vērtības nodoklis atbilstoši normatīvajiem aktiem par pievienotās vērtības nodokli. Pašreiz spēkā esošajos noteikumos Nr. 199 ir noteikta 472,00 *euro* (neskaitot PVN) liela maksa par BRAPUS lietošanu, kā arī 1,43 *euro* (neskaitot PVN) liela maksa par katras pavadzīmes ievadīšanu. Savukārt pašlaik spēkā esošajos MK noteikumos Nr. 494 ir noteikta 855,00 *euro* (neskaitot PVN) liela maksa par sadzīves, ražošanas un bīstamo atkritumu pārvadājumu uzskaites sistēmas lietošanu. Ar Noteikumu projektu atcelta atsevišķa maksa par pavadzīmju sagatavošanu. Sistēmas darbības uzturēšana tiks nodrošināta, izmantojot sistēmas lietotāju samaksāto maksu par atkritumu pārvadājumu uzskaiti.Papildus nosacījumiem, kas attiecas uz visu veidu atkritumu pārvadājumiem, ar Noteikumu projektu noteiktas prasības bīstamo atkritumu identifikācijas, uzskaites, uzglabāšanas, iepakošanas un marķēšanas kārtībai, ko šobrīd regulē MK noteikumi Nr. 494. |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, VVD, LVĢMC.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas:* uz personām, kas nodarbojas ar sadzīves, ražošanas un bīstamo atkritumu pārvadājumiem – ap 900 komersantiem (saskaņā ar LVĢMC sniegto informāciju 891 komersants 2017. gadā ir iesniedzis vides statistikas pārskatu “3-Atkritumi” atbilstoši Ministru kabineta 2017. gada 23. maija noteikumiem Nr. 271

“Noteikumi par vides aizsardzības oficiālās statistikas veidlapām”);* uz atkritumu pārstrādes un reģenerācijas iekārtu operatoriem – atbilstoši Vides pārraudzības valsts biroja tīmekļvietnē pieejamajai informācijai 2018. gada pirmajos divos ceturkšņos ir izsniegtas 26 atļaujas A kategorijas piesārņojošās darbības veikšanai atkritumu apsaimniekošanas jomā, 308 atļaujas B kategorijas piesārņojošās darbības veikšanai atkritumu apsaimniekošanas jomā un 113 atļaujas B kategorijas piesārņojošas darbības veikšanai attiecībā uz nolietotiem transportlīdzekļiem un kuģu vrakiem – kopumā 447 komersantiem;
* personām, kuras ieved Latvijā pārstrādei un reģenerācijai Regulas Nr. 1013/2006[[1]](#footnote-1) 3. panta 2. punktā minētos atkritumus;
* atkritumu apglabāšanas poligonu operatoriem (pašlaik Latvijā ir 10 sadzīves atkritumu apglabāšanas poligoni un 1 bīstamo atkritumu apglabāšanas poligons);
* atbilstoši VVD tīmekļvietnē sniegtajai informācijai, laika posmā no 2014. gada līdz 2018. gadam (ieskaitot) ir izsniegtas šādas atļaujas atkritumu apsaimniekošanas darbībām atbilstoši Ministru kabineta 2011. gada 13. septembra noteikumiem Nr. 703 “Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas kārtību, kā arī par valsts nodevu un tās maksāšanas kārtību” (turpmāk – MK noteikumi Nr. 703), kā arī licences melno un krāsaino metālu lūžņu iepirkšanai.

|  |  |  |  |
| --- | --- | --- | --- |
| Gads | Atļauja atkritumu apsaimniekošanai | Licences melno un krāsaino metālu atgriezumu un lūžņu iepirkšanai | Kopā |
| 2017. | 64 | 18 | 82 |
| 2016. | 88 | 13 | 101 |
| 2015. | 99 | 21 | 120 |
| 2014. | 83 | 17 | 100 |

Datu avots: VVDTomēr jāņem vērā, ka ne visi komersanti, kuri sniedz informāciju vides aizsardzības oficiālās statistikas veidlapās “3-Atkritumi” vai kuriem ir izsniegta attiecīga atkritumu apsaimniekošanas atļauja, veic Noteikumu projektā minētos atkritumu pārvadājumus. Vienlaikus jāņem vērā, ka ir atkritumu apsaimniekotāji, kuri ir saņēmuši divas vai vairākas atļaujas atkritumu apsaimniekošanai. Pašreiz darbojas APUS, kurai ir 135 lietotāji, un BRAPUS, kurai ir 97 lietotāji.Turpmāko aprēķinu veikšanai VARAM pieņem, ka sistēmu izmantos ne vairāk ka 500 lietotāji, ņemot vērā atkritumu pārstrādes un reģenerācijas iekārtu darbībai izsniegto A un B kategorijas atļauju skaitu (477 atļaujas) un komersantu skaitu, kuri ir saņēmuši atkritumu apsaimniekošanas atļaujas un licences melno un krāsaino metāllūžņu iepirkšanai (vidēji 100 komersanti gadā). |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam nebūs būtiskas ietekmes uz tautsaimniecību un administratīvo slogu, jo pēc būtības Noteikumu projekts neuzliek jaunus pienākumus, bet apvieno vienā normatīvajā aktā jau spēkā esošu normatīvo aktu prasības.Noteikumu projekts veicina sakārtotāku uzņēmējdarbības vidi.Neparedz atšķirīgu pieeju atkarībā no komersanta lieluma.Ietekme uz Nacionālā attīstības plāna rādītājiem vērtējama kā nebūtiska vai pozitīva.Konkurences ziņā Noteikumu projekts nesniedz priekšrocības atsevišķiem komersantiem vai nozarēm.Iespējamā ietekme uz vidi vērtējama pozitīvi, jo Noteikumu projekta regulējums veicinās caurskatāmākas un korektākas informācijas saņemšanu dabas un vides aizsardzības iestādēm.Noteikumu projekts neparedz atsevišķu regulējumu nevalstiskajām organizācijām. |
| 3. | Administratīvo izmaksu monetārs novērtējums | Nav |
| 4. | Atbilstības izmaksu monetārs novērtējums | Noteikumu projektā noteiktā maksa par atkritumu pārvadājumu uzskaites sistēmas izmantošanu ir 690,00 *euro* gadā un pievienotās vērtības nodoklis atbilstoši normatīvajiem aktiem.**Atkritumu uzskaites, identifikācijas, uzglabāšanas, iepakošanas, marķēšanas un pārvadājumu uzskaites sistēmas izmaksu aprēķins**

|  |  |  |  |
| --- | --- | --- | --- |
| Nr.p.k. | Izmaksu postenis | Izmaksas, EUR | Izmaksas vienam lietotājam, EUR (bez PVN) |
| **1** | **Tiešās izmaksas** |   |   |
| 1.1. | Darba samaksa (t.sk. valsts sociālās apdrošināšanas obligātās iemaksas) (15 EUR/st. \* 19.95 st.\*200.lietot.) | 59 850,00 | 299 |
| 1.2. | Datortehnikas un biroja tehnikas nolietojums (0,135 EUR/st\*3990 st. ) | 538,65 | 3 |
| 1.3. | APUS nolietojums (5.364 EUR/st.\*3990 st.) | 21 402,36 | 107 |
|   | ***Tiešās izmaksas kopā:*** | 81 791,01 | 409 |
| 2 | ***Netiešās izmaksas (10.91 EUR par katru tiešo darba stundu) - (3990 st.)*** | 43 530,90 | 218 |
|   | t.sk. kancelejas izmaksas; administrācijas darba izmaksas; telpu uzturēšana; komunālie maksājumi; elektroenerģija; apkures izmaksas; administratīvās ēkas nolietojums, u.c.  |   |   |
| 3 | ***Izmaksas kopā:*** | 125 321,91 | 627 |
| 4 | ***Rentabilitāte 10%*** | 12 532,19 | 63 |
| 5 | ***Pakalpojuma kopējās izmaksas***  | 137 854,10 | 690 |

|  |  |
| --- | --- |
|  | 2 darbinieki: 2 pilnas slodzes = 3990 h |
|  | Vidēji uz darbinieku 3990/2 = 1995 h |

Jaunas amata vietas netiek veidotas, jo LVGMC jau šobrīd uztur esošās sistēmas – APUS un BRAPUS, attiecīgi šo sistēmu uzraudzībā nodarbinātie cilvēkresursi turpmāk tiks piesaistīti jaunizveidotās Sistēmas uzraudzībai un darbības nodrošināšanai. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2008. gada 19. novembra Direktīva 2008/98/EK par atkritumiem un par dažu direktīvu atcelšanu |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Eiropas Parlamenta un Padomes 2008. gada 19. novembra Direktīva 2008/98/EK par atkritumiem un par dažu direktīvu atcelšanu |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 17. pants | Noteikumu projekta1.1., 1.2. apakšpunkts, 2.nodaļa, 10., 12., 15., 16., 17. punkts, 1. un 2. pielikums | Pārņemts pilnībā. | Netiek noteiktas stingrākas prasības. |
| 18. panta 1. punkts | Noteikumu projekta 6. punkts | Pārņemts pilnībā.  | Netiek noteiktas stingrākas prasības. Pārējie direktīvas 18. panta punkti ir pārņemti Atkritumu apsaimniekošanas likuma 19. pantā. |
| 19. panta 1. punkts | Noteikumu projekta 3., 4.,5., 6., 7.,8. un 9. punkts | Pārņemts pilnībā. | Netiek noteiktas stingrākas prasības. |
| 19. panta 2. punkts | Noteikumu projekta 10., 12., 15., 16. un 17. punkts, 2. pielikums | Pārņemts pilnībā. | Netiek noteiktas stingrākas prasības. |
| 20. pants | Noteikumu projekta 2.1. un 2.2. apakšpunkts | Pārņemts pilnībā. | Netiek noteiktas stingrākas prasības. |
| 35. panta 1. punkts | Noteikumu projekta 4. punkts, 1. pielikums | Pārņemtas pilnībā. | Netiek noteiktas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Dotais noteikumu projekts pēc būtības nepārņem ES normatīvo aktu prasības, jo tās tikušas pārņemtas spēkā esošajos MK noteikumos Nr. 494, kuri zaudēs spēku ar noteikumu projekta spēkā stāšanās brīdi. |

|  |
| --- |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Sabiedrības pārstāvji ir informēti par iespēju līdzdarboties, 2019. gada 19. jūlijā publicējot paziņojumu par līdzdalības procesu Vides aizsardzības un reģionālās attīstības ministrijas tīmekļvietnē [www.varam.gov.lv](file:///C%3A%5CUsers%5Cmartao%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5C9B2JD3UU%5Cwww.varam.gov.lv).Tāpat 2019. gada 19. jūlijā Valsts kancelejā publicēšanai tās tīmekļvietnē tika iesniegts paziņojums par līdzdalības iespējām noteikumu projekta izstrādē.Par Noteikumu projektu 2019. gada 19. jūlijā elektroniski informēta Latvijas Atkritumu saimniecības uzņēmumu asociācija, aicinot asociācijas biedrus sniegt viedokli. |
| 3. | Sabiedrības līdzdalības rezultāti | Sabiedrības līdzdalības rezultātā iebildumi un priekšlikumi nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | LVĢMC, VVD |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.Noteikumu projekts neparedz jaunu institūciju izveidi, likvidāciju vai reorganizāciju.Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav |

Vides aizsardzības un

reģionālās attīstības ministrs Juris Pūce

Slaidiņa 67026487

Natalija.Slaidina@varam.gov.lv

1. Eiropas Parlamenta un Padomes 2006. gada 14. jūnija Regula Nr. 1013/2006/EK par atkritumu sūtījumiem [↑](#footnote-ref-1)